“Tottenhem”ga o‘tayotgan Garet Beyl 1 oy maydonga tusha olmaydi

“Real” hujumkor yarim himoyachisi Garet Beyl ijara asosida “Tottenhem” safiga o‘tmoqda.

Tez orada transfer rasman e’lon qilinadi. Uelslik futbolchi Londonga yetib kelgan. Biroq Beyl yaqin orada londonliklarga yordam bera olmaydi.
Beylda jarohat bor, shu sabab u kamida to‘rt hafta maydonga tusha olmaydi, deya xabar qilmoqda Marca.
Garet Uels terma jamoasi safida jarohat olgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!